ПРОТОКОЛ № 13
от заседание на Комисия по правни въпроси 
към Висшия съдебен съвет,
проведено на 18 март 2013 г.

Днес, 18 март 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	ЮЛИЯ КОВАЧЕВА
							СВЕТЛА ПЕТКОВА	
							КАРОЛИНА НЕДЕЛЧЕВА

ОТСЪСТВА: Незабравка Стоева – поради участие в комисия, извършваща проверка във Върховния административен съд.

На заседанието присъстваха от администрацията на ВСС: Саша Харитонова –  директор дирекция “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Проект на образец на заявление по чл. 4, ал.1 от Правилата за избор на административни ръководители на органите на по чл. 167, ал. 1, т. 2 – 4 от ЗСВ. 
- Извлечение от протокол № 15/12.03.2013 г. от заседание на Комисията по предложенията и атестирането към ВСС, с което препраща писмо от директора на фондация БИПИ, във връзка с проекта на Правила за избор на административни ръководители на органите на по чл. 167, ал. 1, т. 2 – 4 от ЗСВ. 
- Писмо от Елка Ерменкова – съдия в Окръжен съд – Благоевград, с искане за изразяване на принципно становище от ВСС, във връзка с изпълнение на функциите й като международен съдия в Република Косово.

	По дневния ред

1.ОТНОСНО: Извлечение от протокол № 13/13.03.2013 г. на комисия „Бюджет и финанси” към ВСС, с което препраща писмо от Министерство на финансите, относно споразумение за партньорство във връзка с проекто предложение по процедура за директно предоставяне на безвъзмездна финансова помощ по приоритетна ос ІІІ „Качествено административно обслужване и развитие на електронното управление”, подприоритет 3.3. на ОПАК. 
Приложение: Писмо № 04-14-33/7.03.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Да се изпрати писмо до Министерство на правосъдието, бенефициент по проект „Изграждане и внедряване на Автоматизирана информационна система „Бюра съдимост”” по ОПАК, за предоставяне на данни, с цел изясняване на ролята на координатора при изпълнение на проекта и ролята на ВСС, в качеството му на партньор по същия, преди подписване на споразумението за партньорство. 

2.ОТНОСНО: Писмо от Димитър Лазаров – председател на Подкомисия за парламентарен контрол към 41 НС, с което се иска предоставяне на информация от годишните отчетни доклади на съдилищата за 2012 г. 
Приложение: Писмо № 02-00-006/13.03.2013 г. 

КОМИСИЯТА ПО ПРАВНИ ВЪПРОСИ
Р Е Ш И:
2.1. Висшият съдебен съвет не разполага с пълния обем от исканата информация, тя не се съдържа и в отчетните доклади на органите на съдебната власт във вида, в който се иска. 
Определя двуседмичен срок за събиране на посочените данни от съответните органи.
2.2. Решението на комисията, ведно с преписката, да се изпрати на Румен Митев – главен експерт „Съдебна статистика” за изпълнение.
2.3. Решението на комисията да се изпрати Димитър Лазаров – председател на Подкомисия за парламентарен контрол към 41 НС.  
	 
3.ОТНОСНО: Извлечение от протокол №9/7.03.2013 г. на ВСС, с което се възлага на Комисията по правни въпроси да изготви отговор във връзка със становище от младши съдии от випуск 2005 – 2010 г., относно определяне броя и съставите на конкурсните комисии за провеждане на конкурса за младши съдии.
КОМИСИЯТА ПО ПРАВНИ ВЪПРОСИ
Р Е Ш И:
	
	Приема изготвения отговор, същият да се изпрати на младшите съдии от випуск 2005 – 2010 г.

Допълнителни точки

1.ОТНОСНО: Проект на образец на заявление по чл. 4, ал.1 от Правилата за избор на административни ръководители на органите на съдебната власт по чл. 167, ал. 1, т. 2 – 4 от ЗСВ (приети с решение на Висшия съдебен съвет по протокол № 10/14.03.2013 г.).
 
КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да вземе следното решение:
Утвърждава образец на заявление по чл. 4, ал. 1 от Правилата за избор на административни ръководители на органите на съдебната власт по чл. 167, ал. 1, т. 2 – 4 от ЗСВ (приети с решение на Висшия съдебен съвет по протокол № 10/14.03.2013 г.).

2.ОТНОСНО: Извлечение от протокол № 15/12.03.2013 г. от заседание на Комисията по предложенията и атестирането към ВСС, с което препраща писмо от директора на фондация БИПИ, във връзка с проекта на Правила за избор на административни ръководители на органите на по чл. 167, ал. 1, т. 2 – 4 от ЗСВ. 

КОМИСИЯТА ПО ПРАВНИ ВЪПРОСИ
Р Е Ш И:

Приема писмото от директора на фондация БИПИ. При изготвяне на  Правилата за избор на административни ръководители на органите на по чл. 167, ал. 1, т. 2 – 4 от ЗСВ, комисията, респективно ВСС е възприел множество от направените от фондацията предложения.

3.ОТНОСНО: Писмо от Елка Ерменкова – съдия в Окръжен съд – Благоевград, с искане за изразяване на принципно становище от ВСС, във връзка с изпълнение на функциите й като международен съдия в Република Косово.

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да вземе следното решение:
Висшият съдебен съвет няма правомощия, свързани с разрешаването на отпуск на магистрати. Единствено компетентни по това правомощие са административните ръководители на органите на съдебната власт, които се произнасят по молбите за отпуск, съобразно законовите възможности, във всеки конкретен случай.  
Мотиви: В чл. 331, ал. 1 от ЗСВ е предвидено, че на съдия, прокурор, следовател, държавен съдебен изпълнител или съдия по вписванията може да се разреши неплатен отпуск. Тъй като въпросът с неговата продължителност не е уреден, разпоредбата на чл. 339 от ЗСВ препраща към Кодекса на труда, където отново липсва регламентиране на срока, за който може да се разреши този вид отпуск.
	Ползването на неплатеният годишен отпуск по чл. 160, ал. 1 от КТ е правна възможност за работника или служителя и зависи не само от желанието на работника или служителя, но и от преценката на работодателя - дали и кога да го предостави. 
	Председателят на Окръжен съд - Благоевград осъществява административно ръководство на съда. Веднъж вече е разрешил ползването на неплатен отпуск по молба на съдия Ерменкова и в този смисъл, отново негова следва да е преценката за предоставянето му .

Предложения за включване на проекти на решения от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 21.03.2013 г. да се включи:
- Писмо от Елка Ерменкова – съдия в Окръжен съд – Благоевград, с искане за изразяване на принципно становище от ВСС, във връзка с изпълнение на функциите й като международен съдия в Република Косово.
В Дневния ред за заседанието на ВСС, на 28.03.2013 г. да се включи:
- Проект на образец на заявление по чл. 4, ал.1 от Правилата за избор на административни ръководители на органите на по чл. 167, ал. 1, т. 2 – 4 от ЗСВ (приети с решение на Висшия съдебен съвет по протокол № 10/14.03.2013 г.).

18.03.2013 г. 		                       ПРЕДСЕДАТЕЛ:/п/
		     
                  ЮЛИАНА КОЛЕВА